cyanic-selkie/wikianc huggingface dataset:
Apia
Liikenne
Apia sijaitsee 40 kilometriä itään lähimmästä kansainvälisestä lentokentästä eli Faleolon kansainvälisestä lentoasemasta. Lentokentälle on lentoja Yhdysvaltojen Honolulusta, Amerikan Samoalta, Uuden-Seelannin Aucklandista sekä Australian Brisbanesta ja Sydneystä. Kaupungissa on säännöllisiä linja-autolinjoja sekä kaupungin sisälle että sen ulkopuolelle. Takseja on myös runsaasti. Vuodesta 2009 lähtien kaupungissa on muun Samoan ohella ajettu vasemmalla oikean sijaan, ja etenkin kaupungin pääkadut on päällystetty. Apiasta kulkee viikoittain lautta tai rahtialus Pago Pagoon, ja rahtialus kulkee kaksi tai kolme kertaa kuukaudessa Tokelaulle. left|thumb|250px|Yksi Apian pääkaduista
Nähtävyydet ja kulttuuri
Apiassa on järjestetty Tyynenmeren kisat vuosina 1983 ja 2007. Vuonna 2019 kisat järjestetään uudelleen Apiassa. Kaupungissa sijaitsee National Soccer Stadium, jolla on tilaa 3 500 katsojalle.
Tammisaaren metsäkoulu
Lakiviitteet
<references group=L />
Winston Field
Field toimi toiseen maailmansotaan saakka johtotehtävissä Rhodesian tupakkateollisuudessa. Field pyrki Federal Dominion -puolueensa avulla saavuttamaan itsenäisyyden Etelä-Rhodesialle mahdollisimman nopeasti ja luomaan Pohjois-Rhodesian (nyk. Sambia) valkoisten asuttamasta ”kuparivyöksi” kutsutusta alueesta dominio. Puolue suosi apartheid-politiikkaa ja vallan pitämistä ”sivistyneiden ja vastuuntuntoisten” valkoihoisten käsissä. Myöhemmin hän liittyi Rhodesian Front -puolueeseen.
Pesäpallon miesten Mestaruussarjan kausi 1973
Uusinta mestaruudesta
Mestarijoukkue: Stig Tainio, Kari Kelkka, Aulis Väisänen, Antero Vatto, Kari Nordström, Tarmo Pääkkönen, Matti Venäläinen, Pasi Kostiainen, Ilkka Musto. Vaihtopelaajat: Jorma Hyry, Tuomo Glad, Timo Haapaniemi. Pelinjohtaja: Aulis Paski. Valmentaja: Antero Pärssinen, Joukkueenjohtaja: Topi Venäläinen.
Bonifatius VIII
Taistelu Filip IV:n kanssa
Samaan aikaan Filip IV:n uudeksi kansleriksi oli noussut Flotten tilalle Guillaume de Nogaret. Nogaret alkoi johtaa kuninkaan paavinvastaista politiikkaa. Filip sai tukea paavi Bonifatiuksen vihollisilta. Filipin puolelle liittyi esimerkiksi paavin legaatti Ranskassa, kardinaali Jean Lemoine. Louvressa pidettiin salainen kokous, jossa paavia vastaan keksittiin monia perusteettomia syytöksiä, alkaen laittomasta paavin virkaan valitsemisesta harhaoppisuuteen. Tämän jälkeen Nogaret matkusti Italiaan nostattamaan kapinaa paavia vastaan.
Jälkimaine
Bonifatius VIII:n kokema väkivaltainen hyökkäys merkitsi paavin hengellisen vallan ensimmäistä avointa haastamista, jonka länsimaiden maalliset hallitsijat olivat toteuttaneet. Bonifatius ei kuitenkaan ollut kannoissaan edeltäjiään jyrkempi. Bonifatiuksen vaateet paavin vallalle eivät millään tavoin ylittäneet hänen edeltäjiensä vaatimuksia 1200-luvulla, vaan ne olivat jopa kohtuullisempia kuin esimerkiksi Innocentius IV:n esittämät näkemykset. Bonifatiuksen kanta vastasi suurilta osin niitä ajatuksia, jotka olivat olleet vallalla teologian opetuksessa ja kanonisessa laissa aina paavi Gregorius VII:n ajoista lähtien.
Vera Ketlinskaja
Vera Kazimirovna Ketlinskaja (, 11. toukokuuta (J: 28. huhtikuuta) 1906 Sevastopol – 23. huhtikuuta 1976 Leningrad) oli venäläinen neuvostokirjailija.
Lauritsalan vaakuna
Vaakuna jäi epäviralliseksi kotiseutuvaakunaksi 1967, kun Lauritsala yhdistettiin yhdessä Lappeen kunnan kanssa Lappeenrannan kaupunkiin.
Petăr Popangelov
Popangelov pystyi urallaan yhteen maailmancupin osakilpailuvoittoon, Lenggriesin pujottelussa 1980. Lisäksi hän oli yhteensä 11 kertaa palkintokorokkeella.
Blackout (Transformers)
Transformers: Kaatuneiden kosto
Vaikka Blackout ei esiinny elokuvassa Transformers: Kaatuneiden kosto, siinä esiintyy hänen näköisensä Decepticon nimeltä Grindor.
Cambridge
Historia
Alueella on ollut asutusta jo ennen Rooman valtakunnan aikaa. Varhaisin selkeä todiste asutuksesta, kokoelma metsästysvälineitä, on pronssikauden lopulta, vuoden 1000 eaa. paikkeilta.
Alueen kehitys alkoi roomalaisten hyökkäyksestä Britanniaan n. 40 jaa. 'Castle Hill' teki Cambridgesta sopivan paikan sotilastukikohdalle, josta olisi helppo puolustaa Camjokea. Se sijaitsi myös Via Devandan varrella, joka yhdisti Colchesterin ja Lincolnin kaupungit. Roomalaiset ovat saattaneet kutsua paikkaa nimellä Duropons. Alueella voi yhä nähdä roomalaisia teitä ja muureja.
Roomalaisten lähdön jälkeen saksit ottivat alueen haltuunsa. Alueelta on löytynyt heidän hautapaikkojaan. Näinä aikoina Cambridge hyötyi hyvistä kauppayhteyksistään muuten vaikeasti tavoitettavissa olevaan suoalueeseen Cambridgeshiren koillisosassa. 600-lukuun mennessä vierailijat ilmoittivat, että Cambridge oli pahasti rappeutunut. Cambridge mainitaan Anglosaksien kronikassa nimellä Grantebrycge. Tämä on aikaisin viittaus siltaan Cambridgessa.
Viikinkien saapuminen Cambridgeen mainitaan Anglosaksien kronikassa vuonna 875. Danelagen astui kaupungissa voimaan vuonna 878. Viikinkien vilkkaan kaupankäynnin ansiosta Cambridge kasvoi nopeasti. Tänä ajanjaksona kaupungin keskusta siirtyi Caste Hilliltä joen vasemmalle rannalle. Viikinkien ajan jälkeen saksit palasivat valtaan lyhyeksi ajaksi.
ASP (ohjelmointi)
ASP.NET on ASP:n kehittyneempi versio, joka perustuu Microsoftin .NET -arkkitehtuuriin.
Koiviston Auto Oulu
thumb|Linjan 17 bussi on kääntynyt juuri [[Tuiran sillat|Tuiran silloilta Torikatua kohti]] Koiviston Auto Oulu Oy  (kesään 2023 asti Koskilinjat Oy) on oululainen linja-autoyhtiö, joka hoitaa pääasiassa paikallisliikennettä. Sen omistaa Koiviston Auto -yhtymä, ja työntekijöitä on 299 (2019).
Oulu
Viikonlopun yölinjat:
Sven Selander
Teokset
Selander kirjoitti teoksen Muurmanni ja Venäjän Karjala, sotilasmaantieteellinen esitys, 1919.
Leskiäidin tyttäret
Albumi palkittiin vuoden 2006 Emma-gaalassa parhaana pop-albumina ja vuoden albumina. Sue-lehti valitsi albumin 2000-luvun ensikymmenen kahdeksanneksi parhaaksi kotimaiseksi albumiksi vuonna 2009.
Hongisto
Sukunimi
Tunnettuja Hongisto-nimisiä suomalaisia henkilöitä ovat:
Shane Mosley
Paluu välisarjaan
Viimeksi Mosley voitti Antonio Margariton tammikuussa 2009 käydyssä ottelussa teknisellä tyrmäyksellä yhdeksännessä erässä ja sai nimiinsä WBA-liiton supermestarin tittelin. 1. toukokuuta 2010 hän otteli Floyd Mayweather Jr.:a vastaan ja kärsi tappion kaikin tuomariäänin. Ottelussa ei kuitenkaan ollut mestaruusvyö panoksena.
As-Suwayda
Historia
pienoiskuva|[[Rooman valtakunta|Rooman valtakunnan aikainen amfiteatteri As-Suwaydassa.]] As-Suwayda on perustettu 1. vuosisadalla eaa. Se joutui Rooman valtakunnan osaksi 1. vuosisadalla jaa. Paikkakunta sai piispanistuimen 5. vuosisataan mennessä. Kaupungista on löydetty roomalaisen temppelin (3. vuosisata) ja bysanttilaisen kirkon (5. vuosisata) rauniot.
Vera Inber
thumb|225px|Vera Inber vuonna 1910. Vera Mihailovna Inber (, 10. heinäkuuta (J: 28. kesäkuuta) 1890 Odessa – 11. marraskuuta 1972 Leningrad) oli venäläinen neuvostokirjailija ja runoilija.
Vera Inber syntyi kirjankustantajan perheeseen. Hän opiskeli Odessan naisten korkeakoulussa ja asui jonkin aikaa Pariisissa, jossa hän julkaisi ensimmäisen runokokoelmansa Petšalnoje vino (”Surullista viiniä”, 1914). Venäjän kansalaissodan aikana Inber oli Odessassa, josta hän vuonna 1922 muutti Moskovaan. Hän liittyi konstruktivisteina tunnettuun kirjailijaryhmään ja työskenteli journalistina. Toisen maailmansodan aikana Inber asui piiritetyssä Leningradissa. Vuonna 1943 hän liittyi NKP:n jäseneksi.
IFO
Allan Hendryn tutkimus ufoista
Hendry pyrki selvittämään uforaportista, voisiko sen syy olla luonnollinen kohde, ja jos luonnollista kohdetta ei löydy, kyseessä on aito ufo.
Nitroselluloosa
Yhdisteen löytäminen
Schönbein jatkoi ilmiön tutkimista ja kehitti menetelmän aineen hallittuun valmistamiseen. Hänen kehittämässään varhaisessa menetelmässä sekoitettiin massan mukaan kolme osaa rikkihappoa yhteen osaan typpihappoa, minkä jälkeen seoksesta otettaisiin pienempi osa erilliseen astiaan, mihin pieni pellavapala kastettaisiin tunnin ajaksi noin 10–15 °C lämpötilassa. Tunnin jälkeen ylimääräinen happoseos kaadettiin pois ja syntynyt nitroselluloosa pestiin runsaassa vedessä ja heikossa kaliumkarbonaattiliuoksessa happojen neutraloimiseksi. Tämän jälkeen nitroselluloosapala pestiin jälleen vedessä ja puristettiin kuivaksi. Lopuksi pala käsiteltiin vielä 0,6-prosenttiseen salpietariliuokseen, puristettiin kuivaksi ja kuivattiin täysin 65 °C lämpötilassa. Schönbein muokkasi prosessia vielä myöhemmin siten, että molempia happoja mitattiin tilavuuden mukaan 14 osaa suhteessa yhteen osaan puuvillaa.
Ominaisuudet
Nitroselluloosa liukenee asetoniin, nitrometaaniin sekä joihinkin asetaattiestereihin. Nitrattu selluloosa on luja polymeeri ja etenkin sen vähemmän nitrattua laatua (selluloidia) käytetään lakoissa sekä pingispalloissa.
Pihlajisto (täsmennyssivu)
'''Pihlajisto voi tarkoittaa seuraavia:
Urho Sihvonen
Perhetausta ja opinnot
Sihvosen vanhemmat olivat puusepänliikkeen harjoittaja Tuomas Sihvonen ja Anna Kastinen. Hänet vihittiin avioliittoon vuonna 1920 Elsa Heleniuksen kanssa.
Suomen sisällissota
Sihvonen komennettiin 1. joulukuuta 1917 uudelleen Suomeen, minne hän saapui 8. joulukuuta 1917 aselaiva S/S Equityn toisella retkellä Aspuskäriin Merikarvialle, missä hän sai Uudesta metsätoimistosta määräyksen lähteä Nurmekseen kouluttamaan alueen suojeluskuntia. Hän johti tammikuun alusta vuonna 1918 alkaen Nurmeksen seudun suojeluskuntalaisista muodostettua yli 100 miehen vahvuista harjoituskurssia ja toimi Venäjänsaaren retkellä 1. komppanian päällikkönä sekä 9. maaliskuuta 1918 alkaen Karjalan armeijakunnan 1. pataljoonan 1. komppanian päällikkönä, josta hänet määrättiin 14. maaliskuuta 1918 alkaen 1. Karjalan rykmentin 1. pataljoonan komentajaksi ja toimi Kuusaan rintamalohkon (Ristseppälä-Punnus) päällikkönä. Sihvonen otti osaa sisällissodassa taisteluihin Kavantsaarella, Ahvolassa, Pullilassa, Noskualla, Kuusaassa, Tervolassa, Oinolassa ja Punnuksessa. Hän haavoittui Pullilassa 22. helmikuuta 1918.
Tromssa
Kyliä ja paikkoja
Moskivuono (Ullsfjord), Tromssannuora (Tromsøysundet)
Natasha Bedingfield
Natasha Anne Bedingfield (s. 26. marraskuuta 1981 Sussex, Englanti, Britannia) on englantilainen poplaulaja.
2007–2008: N.B. ja parhaan pop-artistin palkinto
Bedingfieldin toinen albumi N.B. julkaistiin Euroopassa huhtikuussa 2007. Pohjois-Amerikassa levy julkaistiin tammikuussa 2008 nimellä "Pocketful of Sunshine". Tällä kertaa Bedingfield teki yhteistyötä Even, Wayne Wilkins ja Maroon 5 -yhtyeen laulajan Adam Levinen kanssa. Albumi sai vaikutteita muun muassa R&B:stä, reggae:sta ja elektronisesta musiikista. Bedingfield kertoi sen eroavan Unwritten-albumista kuvaamalla sinkkuna olemisen sijaan häntä etsimässä kumppania ja sitä Herra Oikeaa. Albumi sai kriitikoilta vaihtelevia arvosteluja ja se oli sijalla yhdeksän Isossa-Britanniassa.
NHL Winter Classic
NHL Winter Classic 2012
pienoiskuva|NHL Winter Classic 2012 Citizens Bank Parkilla Viidennessä Winter Classic -ottelussa nähtiin jälleen yksi uusi joukkue ja yksi jo aiemmin ulkoilmaottelussa pelannut joukkue, kun New York Rangers kohtasi Philadelphian Citizens Bank Park -stadionilla kotikaupungin Flyersin. Joukkueiden valmistautumista seurattiin edellisen vuoden tavoin neliosaisen NHL 24/7 Road to Winter Classic -dokumenttisarjan avulla.
Natasha Bedingfield
2014: The Next Chapter ja Disney-elokuva
Bedingfieldin kappale Who I Am on Disneyn vuoden 2014 Helinä-keiju ja merirosvokeiju -elokuvan tunnuskappaleena. Bedingfieldin kappale Weightless on myös kyseisen elokuvan ääniraidalla. Bedingfield kertoi haastattelussaan elokuvassa mukana olemisen olleen helppo valinta. Hän kertoi samaistuvansa keijuihin niiden sisukkaan luonteen vuoksi, ja pitävän Disneyn musiikin tasoa korkeana.
Intianpikkumangusti
Intianpikkumangusti eli pikkumungo (Herpestes javanicus) on aasialainen mangustilaji. Siitä tunnetaan 12 alalajia.
Cocktaillasi
<div style="width: 300px; border: solid #99B3FF 1px; padding-left: 5px; float: right; margin: 0 0 0.5em 0.5em"> Cocktaillasi
Christian Fouchet
Toisen maailmansodan aikana Fouchet osallistui Ranskan vastarintaliikkeen toimintaan. Vuonna 1944 hän oli pakolaishallituksen edustajana Moskovassa, seuraavana vuonna Puolassa. Sitten hän toimi Ranskan pääkonsulina Intiassa ennen maan itsenäistymistä. 1950-luvun puolivälissä Fouchet toimi menestyksellisesti Marokon ja Tunisian asioiden ministerinä Pierre Mendès Francen hallituksessa. Fouchet’n toimiessa Ranskan lähettiläänä Kööpenhaminassa Charles de Gaulle kutsui hänet 1961 Euroopan talousyhteisön poliittisiin tehtäviin. Algerian itsenäisyysneuvottelujen aikana Fouchet toimi maassa Ranskan ylikomissaarina. Syksyllä 1962 Fouchet’sta tuli Georges Pompidoun hallituksen tiedotusministeri.
Bacillus
Bacillus on Bacillaceae-heimoon kuuluva grampositiivinen bakteerisuku, johon kuuluu useita lajeja. Suvun lajeja elää kaikkialla ja ne ovat enimmäkseen aerobisia, mutta osa on myös fakultatiivisesti anaerobisia. Tämän bakteerisuvun nimi, Bacillus, merkitsee suomeksi ”pientä sauvaa”.
Veniamin Kaverin
Veniamin Kaverin syntyi sotilasmuusikon perheeseen. Hän opiskeli Pihkovan kymnaasissa, suoritti keskikoulun loppuun Moskovassa ja pääsi vuonna 1919 Moskovan yliopiston historiallis-kielitieteelliseen tiedekuntaan. Vuonna 1920 Kaverin muutti Pietariin, jossa hän jatkoi opintojaan Pietarin yliopiston filosofisessa tiedekunnassa sekä Itämaisten kielten instituutin arabian kielen osastossa.
Gerlachovský štít
Gerlachovský štít on Slovakian ja koko Karpaattien korkein vuorenhuippu Tatravuorilla. Sen huippu on 2 655 metrin korkeudella merenpinnan tasosta.
Ruis
Ruis ruoanlaitossa
pienoiskuva|Ruisrouhetta. Ruis on voimakkaan makuinen ja hieman vaikeasti sulava ruoka-aines. Useat siitä valmistetut ruuat vaativat pitkähkön valmisteluajan. Rukiista tehdään ruisleipää, ja perinteisesti siitä on valmistettu muun muassa erilaisia imellettyjä tai hapatettuja kylmiä ja lämpimiä keittoruokia, joihin usein on vielä lisätty juureksia, palkoviljaa tai marjoja. Nykyisin näistä Suomessa on parhaiten tunnettu mämmi, joka on melko laajalti tunnettu itäeurooppalainen ruoka.
Ruis sisältää gluteenia, joten se ei sovellu keliakiaa sairastaville.
Elli Saurio
Ammatillinen ura
Elli Saurion kasvatusisällä August Sauriolla oli kaksi akateemista tutkintoa, sillä hän oli sekä filosofian maisteri (kemia pääaineena) että agronomi (”mustialiitti” eli Mustialasta valmistunut). Kasvatusäidillä Lilli Sauriolla oli muun muassa kotitalousopettajan koulutus. Elli Saurio linjasi koulutuksensa kasvatusvanhempien koulutusurien suuntaiseksi mutta valitsi koulutuksensa sisällön omien mieltymystensä mukaan. Elli Saurio valmistui vuonna 1922 puutarhaopettajaksi Reitkallin puutarha- ja maatalousoppilaitoksesta.
Espanjan taide
Modernismin kehitykseen vaikuttivat 1900-luvun alussa espanjalaiset Pablo Picasso ja Juan Gris sekä surrealistit Joan Miró ja Salvador Dalí. Merkittäviä nykytaiteilijoita ovat muun muassa Antoni Tàpies ja kuvanveistäjä Eduardo Chillida. Myös arkkitehtuurissa on ollut persoonallisia ilmiöitä, kuten Antoni Gaudí Sagrada Familia -kirkkoineen.
Elli Saurio
Marttaliitossa
Lahjoituksesta kertova lause on kiinnostava. Lahjoitus oli tiettyä tarkoitusta varten; se tuli käyttää vain ja ainoastaan perheenemäntien ajankäyttökilpailun järjestämiseksi. Tieto lahjoituksesta tuli julkisuuteen vasta sen jälkeen, kun Elli Saurio oli saanut valmiiksi filosofian kandidaattitutkintonsa – vaiheessa, jolloin hän mahdollisesti harkitsi jatkotutkimuksen aloittamista. Oliko tuntematon lahjoittaja maisteri Elli Saurio? Saurio saattoi tuolloin olla riittävän varakas toimimaan lahjoittajana. Hänellä oli palkkatuloja ja hän oli täysi-ikäiseksi tultuaan ensin vastaanottanut ja sitten myynyt perintöosansa vanhempiensa kuolinpesästä. Elli Saurion sisar Liisa o.s. Saurio ja Feeliks Tuisku oli vihitty 18.11.1925 ja ylioppilas Elli Saurio myi näille oman osuutensa (1/3) perintöön 19.11.1925 allekirjoitetulla kiinteistökaupan kauppakirjalla.
Mademoiselle
Mademoiselle (IPA: /mad.mwa.zɛl/ ; lyhenne Mlle) on ranskaa ja tarkoittaa neitiä. Sana muodostuu etuliitteestä ma ’minun’ ja sanasta demoiselle ’pikku rouva, tyttönen’. Monikko on Mesdemoiselles ( /med.mwa.zɛl/ ; lyhenne Mlles). Monikkomuotoa voidaan käyttää englanninkielisessä keskustelussa tai kirjeenvaihdossa Miss-sanan monikon Misses tilalla.
Elli Saurio
Kodin taloustieteen professori 1950–1966
Professori Bruno Suviranta ja maanviljelystalouden professorit Rurik Pihkala ja Nils Westermarck toimivat asiantuntijoina kodin taloustieteen professuuria täytettäessä. Maatalous-metsätieteellisessä tiedekunnassa käsiteltiin kodin taloustieteen kiinteän ylimääräisen professorin viran täyttämistä 10.11.1949, 17.11.1949 ja 1.12.1949. Lopputulos käsittelystä oli, että maatalous-metsätieteellinen tiedekunta selitti äänin 12–1 filosofian tohtori Elli Saurion päteväksi kodin taloustieteen kiinteään ylimääräisen professorin virkaan. Filosofian tohtori Katri Laineen tiedekunta selitti yksimielisesti epäpäteväksi sanottuun virkaan. Kokouksessa, joka pidettiin 8. joulukuuta 1949, tiedekunta yksimielisesti päätti ehdottaa tohtori Elli Saurion nimitettäväksi kodin taloustieteen kiinteään ylimääräi-sen professorin virkaan ja asian käsittely julistettiin 15.12.1949 päättyneeksi. Tasavallan presidentti J. K. Paasikiven allekirjoituksella varustettu nimityskirjan annettiin 27. tammikuuta 1950.
Professori Elli Saurio oli elämänsä aikana vastannut moniin haasteisiin ja kilpailutilanteista hän oli yleensä selviytynyt voittajaksi mutta voitto, vaikkapa kilpailtaessa toiminnanjohtajan tehtävästä Suomalaisessa Marttaliitossa, ei hänen kohdallaan merkinnyt työn ja taistelun vähenemistä. Kodin taloustieteen professorinviran saavuttaminenkaan ei merkinnyt tohtori Sauriolle pysyvää arvostetun viran suomaa elämänvirran tyventä, sillä oppituolin pysyvyyttä uhkasivat yliopiston sisällä vaikuttaneet voimat. Vaikeassa tilanteessa professori Saurio asettui koko tahdonvoimallaan puolustamaan oppiainettaan – ja samalla kodin taloustieteen opiskelijoita.
East Anglia
thumb|East Anglian ydinalue Norfolk ja Suffolk on kartassa punaisella. Cambridgeshire on lännessä ja Essex etelässä.
Mohawkit
Mohawkien maine oli sotaisa. Esihistoriallisella ajalla solmitun irokeesiliiton etuja ajaen he tuhosivat 1600-luvulla kokonaisia kansakuntia. Suhteet eurooppalaisiin olivat mutkikkaat. Mohawkit onnistuivat luomaan hyvät kauppasuhteet Uusiin-Alankomaihin, mutta pitivät ranskalaisia vihollisinaan. 1600-luvun jälkimmäisellä puoliskolla irokeesiliiton sotavoimat estivät Uuden-Ranskan siirtomaavallan leviämisen Pohjois-Amerikan itärannikolle. Seuraavan vuosisadan aikana mohawkit tukivat brittiläisiä, ja taistelivat Yhdysvaltain vapaussodassa Englannin puolella siirtokuntia vastaan.
Mohawkit ja Okan kriisi
Vuonna 1990 mohawkit saivat maailmanlaajuista huomiota toimimalla alkuunpanijoina Quebecissa sattuneessa Okan kriisissä. Okan pikkukaupungin hallinnon julkistama suunnitelmansa laajentaa paikallisen golf-seuran alueita läheiseen mäntymetsään, ei miellyttänyt Kanehsatake-mohawkeja, jotka katsoivat metsän kuuluvan itselleen. Lisäksi alueella sijaitsi heidän vanha hautausmaansa. Kun mohawkien protesteihin ei suhtauduttu vakavasti he asettivat tiesulkuja estämään hakkuuryhmien pääsyn pyhille mailleen.
Anders Henrik Snellman
Snellman toimi Viipurin hovioikeuden hovioikeudenneuvoksena 1893–1900, Ilomantsin tuomiokunnan tuomarina 1900–1905 ja senaattorina Suomen senaatin oikeusosastolla 1905–1909. Snellman oli myös aatelissäädyssä sukunsa edustaja valtiopäivillä 1882, 1900 ja 1905–1906.
Kevätmyrskyä
Mitoiltaan 255 x 155 x 300 senttimetriä oleva pronssista valettu veistos paljastettiin vuonna 1971.
Oxford
Oxford (engl. [ˈɒksfərd]) on noin asukkaan yliopistokaupunki (city) ja hallintopiiri Oxfordshiren kreivikunnassa Englannissa. Se sijaitsee noin 80 kilometrin päässä Lontoosta luoteeseen. Kaupungin läpi virtaa kaksi jokea, Cherwell ja Thames, joista jälkimmäistä kutsutaan kaupungin alueella nimellä ”Isis”.
Pohjannoidanlukko
Ulkonäkö ja koko
Pohjannoidanlukko kasvaa 10–30 cm korkeaksi. Lehti on varren puolivälin yläpuolelta jakautunut. Tummahkonvihreä lehden lapa on ruoditon tai hyvin lyhytruotinen, puikean kolmiomainen ja 1,5–2,5 kertaa leveytensä pituinen. Lehdessä on 3–5 paria lehdyköitä, jotka ovat kolmiomaisen tai vinoneliömäisen puikeita, keskisuonellisia ja lavan kärkeä kohti pieneneviä. Alimmat lehdykät ovat lähes pituutensa levyisiä, epäsäännöllisen liuskaisia ja tylppäkärkisiä. Pohjanneidonlukko kukkii kesä-heinäkuussa. Itiöpesäkkeistö on tavallisesti pitkäperäinen ja haarova. Itiöpesäkkeet ovat lyhytperäisiä, usein rypälemäisinä ryhminä ja kypsinä väriltään ruosteenruskeita.
Riikka Kaihovaara
Riikka Kaihovaara on suomalainen dokumentaristi ja kirjailija.
Oxford
Väestö
Vuonna 2017 kaupungissa arvioitiin olevan asukasta ja sitä ympäröivällä kaupunkialueella asui yhteensä noin  ihmistä. Asukkaista noin neljännes on opiskelijoita. Muuhun Englantiin verrattuna Oxfordissa on keskimääräistä nuorempi väestö ja enemmän Britannian ulkopuolella syntyneitä asukkaita.
Kosmoksen yksinäiset
Vastaanotto
Markus Hotakainen kirjoitti Tähdet ja avaruus -lehdessä, että lukiessa tuntuu välillä kuin Overbye hieman kehuskelisi kuuluisten tutkijoiden tuntemisellaan, mutta sitten asia nousee taas kirjassa keskeisimmäksi. Hotakainen löytää teoksesta muutaman virheen. Esimerkiksi Cambridgen kolmannen radiolähdeluettelon 3C:n kohteiden numerointi ei viittaa tähtitieteellisiin koordinaatteihin vaan kohteen järjestysnumeroon mainitussa luettelossa. Kirjan suomennos on arvostelijan mukaan varsin sujuva.
Patrik Berger
Berger aloitti jalkapallon Sparta Prahassa, mutta solmi ensimmäisen ammattilaissopimuksensa paikalliskilpailija Slavian kanssa vuonna 1991. Vuonna 1995 Ottmar Hitzfeld hankki hänet Saksaan, Borussia Dortmundiin, 500 000 punnan siirtokorvausta vastaan. Dortmund voitti Saksan-mestaruuden ja Supercupin, mutta Berger sai peliminuutteja lähinnä vaihtopelaajana. Seuraavana kesänä Liverpool kiinnostui Bergeristä hänen onnistuttuaan hyvin EM-kisoissa, joissa hän teki muun muassa maalin rangaistuspotkusta loppuottelussa. Elokuussa 1996 siirto varmistui ja Liverpool maksoi Dortmundille 3,25 miljoonaa puntaa.
Englannin Valioliigassa Berger teki ensiesiintymisensä 7. syyskuuta ottelussa Southamptonia vastaan. Berger pelasi hyvin alusta lähtien, ja hänet valittiin liigan syyskuun parhaaksi pelaajaksi. Toisella kaudella Berger sai vähemmän vastuuta, ja hän ajautui riitoihin valmentaja Roy Evansin kanssa. Evans kritisoi Bergeriä huonoksi joukkuepelaajaksi ja ilmoitti julkisesti haluavansa myydä hänet Bergerin kieltäydyttyä vaihtopelaajan roolista Boltonia vastaan pelatussa ottelussa maaliskuussa 1998. Bergerin agentti kertoi medialle, että Benfica, Roma ja nimeämättömät espanjalaisseurat olivat kiinnostuneita hankkimaan Bergerin. Gérard Houllierin nimitys Liverpoolin uudeksi valmentajaksi sai kuitenkin Bergerin pysymään seurassa. Houllierin ensimmäisellä kaudella Berger oli jälleen Liverpoolin runkopelaajia. Seuraavalla kaudella loukkaantuminen marraskuussa 2000 vei ison osan kaudesta, mutta Berger palasi kentille maaliskuussa 2001. Loukkaantumiset kuitenkin jatkuivat, mikä vähensi Bergerin peliaikaa. Tämä taas johti päätökseen jättää Liverpool, kun sopimus seuran kanssa kesällä 2003 päättyi.
Karinkanta
Karinkanta on Siikajoen kunnassa lähellä Lumijoen kunnanrajaa sijaitseva noin 200 asukkaan kylä. Kylä sijaitsee seututien 813 varrella noin 10 kilometriä Siikajoenkylän taajamasta Lumijoen suuntaan. Kuntakeskuksesta Ruukista on kylälle matkaa noin 40 kilometriä.
Kuhankuonon retkeilyreitistö
Reitistön historia ja taustaorganisaatio
Nykyään retkeilyreitistön ylläpidosta kansallispuiston ulkopuolella vastaa vuonna 2006 perustettu Kuhankuonon retkeilyreitistö- ja virkistysalueyhdistys, jonka toimintaa rahoittavat Auran, Kaarinan, Maskun, Mynämäen, Nousiaisten, Pöytyän, Raision, Ruskon ja Turun kunnat sekä Varsinais-Suomen liitto. Yhdistyksen yhteistyötahoja ovat lisäksi Metsähallitus, Metsänhoitoyhdistys Tuki, Matkailuyhdistys Kurjenkello, Lounaispaikka, Yläneen Luontokapinetti, Luontotietotoimisto Lehto & Sillanpää sekä Saksalan ja Uudenkartanon pienviljelijäyhdistykset.
Flyleaf
Historia
Passerby-nimen aikoihin yhtye julkaisi kolme ep:tä ja soitti yli 100 konserttia vain Teksasin osavaltion sisällä parin vuoden ajanjakson välillä. Eräässä konsertissa yhtye pääsi lämmittelemään Evanescencea, ja yli 800 ihmisen yleisö oli Passerbyn suurin yleisö koskaan. Siinä konsertissa yhtye myi kaikki 150 ep:tään.
Helan går
Sanat
* (Vanhastaan on laulettu "trår", mutta yleiskielinen "tar" on korvannut sen myöhemmin.)
Pesumerkki
Euroopassa käytettävät merkinnät on kehittänyt ranskalainen Ginetex. Ne on standardoitu standardissa ISO 3758, josta on julkaistu versiot 1991, 2005 ja 2012. Useissa muissa maissa on vastaavia standardeja. Kiinan GB/T 8685 on lähes eurooppalaista vastaava.
FINE Vakuutus- ja rahoitusneuvonta
FINEn tehtävät
Riita-asian käsittelyn edellytyksenä on se, että osapuolena olevan finanssipalveluntarjoajan kotipaikka on Suomessa tai sillä on Suomessa tytäryhtiö tai sivuliike, tai palveluntarjoaja on tehnyt erillisen sopimuksen FINEn riidanratkaisupalveluiden käyttämisestä. Ilman erillistä FINEn kanssa tehtyä sopimusta finanssipalvelujen vapaaseen tarjontaan perustuvat rajat ylittävät riitaisuudet käsitellään Euroopan komission FIN-NET -järjestelmän periaatteiden mukaisesti.
Risteilijä
Risteilijä on vuosisatoja käytössä ollut sotalaivatyyppi, jonka merkitys on kuitenkin ajan saatossa muuttunut. Purjelaiva-aikana risteilijällä tarkoitettiin itsenäiseen tiedusteluun ja kauppatien valvontaa kykenevää alusta.
FINE Vakuutus- ja rahoitusneuvonta
Vakuutus- ja rahoitusneuvonta
Vakuutus- ja rahoitusneuvonta toimii lautakuntien sihteeristönä.
Risteilijä
Kylmän sodan aikana Yhdysvaltain laivastossa risteilijän tehtävä oli lentotukialusryhmän ilmasuojan luominen risteilyohjuksia vastaan. Neuvostoliiton laivasto loi risteilyohjuksin aseistetun risteilijäluokan, jonka tehtävänä oli tuhota vastustajan laivasto-osastot.
Varhaishistoria
Hollannin laivasto luetteloi risteilijänsä jo 1600-luvulla, kun taas Englanti ja hieman myöhemmin Ranska ja Espanja luetteloivat aluksensa lähinnä tykkien lukumäärän ja tehtävän mukaan. Britannian Cruiser and Convoy Actit vuosina 1694, 1708 sekä 1741-1742 olivat Parlamentin pyrkimys luoda risteilijöistä koottu laivasto kauppalaivaston suojaamiseen ja vihollisen kauppamerenkulun häirintään ennemmin kuin rakentaa kalliita linjalaivoja. 1700-luvulla fregatista tuli risteilijöiden perustyyppi. Se oli pieni, nopea, kykeni toimimaan merellä pitkiä aikoja. Se oli kevyesti aseistettu alus, jota käytettiin tiedusteluun, viestien kuljettamiseen ja kauppareittien häirintään. Toinen alustyyppi tehtävään oli sluuppi, vaikka monia muitakin alustyyppejä toki käytettiin.
Höyryristeilijät
Useat valtiot valmistivat 1870-luvulta alkaen laivastoilleen panssarilaivoja erityisesti nopeutta vaativiin itsenäisiin partio- ja kaappaustehtäviin. Niistä juontavat juurensa panssariristeilijät, joita valmistettiin 1890 edelleen varustettuina täystakiloiduin mastoin.
Arturo Frondizi
Arturo Frondizi (28. lokakuuta 1908 Paso de los Libres, Argentiina – 18. huhtikuuta 1995 Buenos Aires) oli argentiinalainen poliitikko, asianajaja ja journalisti. Hän toimi Argentiinan presidenttinä 1958–1962.
Elatusaine
Erilaiset kasvualustat
Ravinneliuokset jaetaan pääasiassa kahteen luokkaan: synteettinen kasvualusta ja kompleksinen kasvualusta. Synteettinen kasvualusta sisältää tunnetun määrän tarkkaan määritettyjä ja puhdistettuja ravinteita. Tällainen ravinneliuos sopii parhaiten tietyn eliön kasvattamiseen, jonka ravintovaatimukset tunnetaan. Kompleksinen alusta taas valmistetaan ravintoaineesta, jonka täyttä kemiallista koostumusta eikä aineiden määrää tunneta. Tällainen ravintoaine voi olla esimerkiksi kaseiini (maitoproteiini), liha-, soija- tai hiivauute.
George Gershwin
Jacob Bruskin Gershowitz eli George Gershwin (26. syyskuuta 1898 Brooklyn, Yhdysvallat – 11. heinäkuuta 1937 Beverly Hills, Yhdysvallat) oli yhdysvaltalainen säveltäjä. Hänen teoksensa olivat pääasiassa jazz-vaikutteista klassista musiikkia. Gershwin oli kiinnostunut myös oman aikansa ranskalaisten säveltäjien, kuten Maurice Ravelin musiikista.
Gershwinin tunnetuin teos lienee Sininen rapsodia (1924), pianolle ja orkesterille sävelletty kappale. Gershwin sävelsi myös paljon musikaaleja (mm. Shall We Dance, Funny Face, Strike Up the Band ja Lady, Be Good!), joihin tekstit laati usein hänen veljensä Ira Gershwin. Musikaaleista tunnettuja lauluja ovat muun muassa ”The Man I Love”, ”Somebody Loves Me”, ”Strike Up the band”, ”Oh, Lady Be Good!”, ”Nice Work if You Can Get It”, ”Things Are Looking Up” ja ”But Not for Me”. Lisäksi hän sävelsi muun muassa oopperan Porgy ja Bess (1935), joka sisältää tunnetun laulun ”Summertime”. Muuta Gershwinin tuotantoa ovat muun muassa ”Concerto in F”, ”Amerikkalainen Pariisissa” sekä ”Kuubalainen alkusoitto”. Gershwin kuoli aivokasvaimeen 38-vuotiaana.
Vaaliliitto
Vaaliliitto on kahden tai useamman puolueen tai muun ehdokaslistan vaaleja varten solmima liitto, jonka tarkoituksena on parantaa mukana olevien ryhmien asemaa siihen verrattuna, että ne toimisivat erillään. Ääntenlaskennassa vaaliliiton muodostavia ryhmiä kohdellaan yhtenä ehdokaslistana. Tämä lisää niiden todennäköisyyttä saada edustajanpaikkoja, sillä yksikään käytössä oleva vaalitapa ei ole täysin suhteellinen. Erityisesti vaaliliittoja muodostavat pienet puolueet ja ryhmät, jotka muuten arvelisivat jäävänsä äänikynnyksen alle.
George Gershwin
Gershwin 1920-luvulla: Toinen, tärkeä läpimurto
Heti perään seurasi seuraava kantaesitys: 1925 kantaesitettiin ”Concerto in F” pianolle ja orkesterille Gershwinin itsensä soittaessa soolon. Tätä seurasi vielä yksi klassinen mestariteos ”American in Paris” vuodelta 1928, josta tehtiin myöhemmin samanniminen elokuva.
Häme-Wiki
thumb|250px|Kuvakaappaus Häme-Wikin etusivulta 25.5.2010. Häme-Wiki on alueellinen, avoin, Kanta-Hämettä esittelevä, internetissä oleva tietosanakirja, joka on tehty MediaWiki-alustalle. Häme-Wiki avattiin elokuussa 2009.
Jaap de Hoop Scheffer
Poliittinen ura
De Hoop Scheffer seurasi brittiläistä George Robertsonia Naton pääsihteerinä vuoden 2004 alusta. Aloittaessaan pääsihteerinä de Hoop Scheffer kertoi pitävänsä tärkeimpinä tehtävinään muun muassa järjestön seitsemän uuden jäsenmaan sulavan liittymisen varmistamista ja Euroopan ja Pohjois-Amerikan välisen dialogin kehittämistä. Hän nosti esille myös Afganistanin Naton päähaasteena. Kansainvälisellä yhteisöllä ja Natolla ei hänen mukaansa ollut varaa epäonnistua maan vakauttamisessa. Naton kumppanuudet ja järjestön suhteet Euroopan unionin kanssa olivat myös de Hoop Schefferin mukaan tärkeitä.
Seth Sohlberg
Liikeura
1881 A.Parviainen & Co. avasi haaraosaston Viipuriin, Katariinankatu (Linnankatu) 15, ja Seth Sohlberg lähti haaraosaston johtajaksi Viipuriin 1883 27-vuotiaana. Vuonna 1884 A.Parviaisen liike jaettiin kolmeen osaan karkeasti siten, että Anders Parviaiselle jäi tukku- ja öljykauppa, K.H.Renlundille Helsingin rautakauppa ja Seth Sohlbergille Viipurin haaraosasto.
Sohlberg oli Viipurin kaupunginvaltuuston jäsen vuosien 1886 ja 1914 välillä yhteensä kaksikymmentä vuotta. Hän omisti kaupunkikiinteistöjä ja Ykspään kartanon Viipurin maalaiskunnassa.
Kansalaiskirja
Jos hakija ei ollut aiemmin Suomen kansalainen eikä nauttinut Suomessa turvapaikkaoikeutta, kansalaiskirjasta oli maksettava leimaveroa, joka riippui hakijan tuloista ja varallisuudesta.
Kekri
Työläisten juhla
Kekri kuuluu suomalaisten työnjuhlien piiriin. Se oli ilon juhla, jossa laulettiin, leikittiin ja tanssittiin. Kekristä muodostui 1800-luvulla palvelusväen läksiäisjuhla, jonka jälkeen heillä oli kaksi viikkoa vapaata ennen uuteen taloon siirtymistä. Kun talossa oli syöty, juotu ja juhlittu, saivat piiat ja rengit lähteä vierailemaan kotiseudulleen. Osa palvelusväestä saattoi lomailla ja jatkaa sen jälkeen töitä silloisessa työpaikassaan. Talo antoi kummassakin tapauksessa ruoan loma-ajaksi. Kekrinä oli mahdollisuus hankkia palveluspaikka, jos töitä ei ennestään ollut. Loma-aikaa kutsuttiin nimillä kissaviikko, irtaviikko, nuttuviikko tai ryysviikko (Palvelusväellä oli aikaa korjata nuttujaan ja vaatteitaan.), runtuviikko, keöriviikko, römppäviikko, itseviikko, mikkoviikko (Syksyllä, usein Mikon päivän seutuun, oli tapana pitää pestuupäiviä tai pestuumarkkinoita, joilta talolliset hankkivat palkollisia seuraavaksi vuodeksi. Työsuhde alkoi marraskuussa.), omaviikko, pyhämistöviikko, pyhäinpäiväviikko, päänpitoviikko, santtiviikko, savipäivät, vapaaviikko, vuoroviikko, irtanaisviikko  ja väliviikko. Kekrinä oli tapana, että talon isäntä jakoi palkollisille lahjoja, esimerkiksi vaatetarvikkeita.
Uuden vuoden juhla ja ennustaminen
Koska kekrin käsitettiin vanhastaan merkitsevän vuoden vaihtumista, liittyi siihen usein erilaisten enteiden kuulustelua ja tulevaisuuden ennustamista samaan tapaan kuin nykyisin uuteenvuoteen. Uusi vuosi oli siirtymätila, ja ajatuksena oli, että tulevaisuuskin oli silloin ennustettavissa tai jopa muokattavissa. Piti vain toimia oikein oikealla hetkellä. Juhlapyhän keskiyön seutu oli tässä mielessä keskeistä aikaa. Yksi tapa ennustaa kekrinä oli sellainen, että yksi juhlijoista meni ulos ja katseli pimeästä ïkkunasta sisälle valoisaan. Jos joku paikalla olijoista näytti joku olevan ilman päätä, oli tuon henkilön määrä kuolla tulevana vuonna. Kekrinä valettiin tinaa ja ennustettiin siitä. Tapa sittemmin siirtyi Suomessa nykyiseen uuden vuoden viettoon. Kekristä alkoi talven aika.
Tragikomix
Esiintymiset Asterixin seikkailuissa
Sarjakuva-albumissa Asterix ja Latraviata Tragikomix esiintyy pienessä roolissa, kun hän ja Mimosa kohtaavat maantiellä roomalaispäällikkö Pompeiuksen ja prefekti Bonusmaluksen juonessa mukana olevan Mimosaksi naamioituneen roomalaisnäyttelijä Latraviatan, jonka tehtävänä on hankkia varastettu kypärä ja miekka takaisin Asterixilta ja Obelixilta.
Nancy Boyda
Boyda toimi edustajainhuoneessa kahdessa valiokunnassa: maatalous- ja asevoimavaliokunnassa. Hän yritti uudelleen edustajainhuoneeseen vaaleissa 2008, mutta hävisi Lynn Jenkinsille.
Erik Johan Wennerqvist
pienoiskuva|Erik Johan Wennerqvist. Erik Johan Wennerqvist (14. joulukuuta 1800 Turku – 28. syyskuuta 1872 Tampere) oli suomalainen Tampereella vaikuttanut muurari- ja rakennusmestari, joka suunnitteli myös rakennuksia itse. Tampereen kaupungin historiankirjoittaja Väinö Voionmaa ja rakennusmestari Heikki Tiitola luonnehtivat myöhemmin Wennerqvistiä ”Tampereen rakennusmestarien ja rakennusurakoitsijain suojeluspyhimykseksi”.
Kyliste
KYliste on Turun kauppatieteiden ylioppilaat ry:n julkaisema opiskelijalehti, joka on perustettu vuonna 1974. Lehden kohderyhmään kuuluu yhteensä noin 2000 kauppatieteiden opiskelijaa, noin 350 henkilökunnan edustajaa sekä monia muita turkulaisia opiskelijoita. Lehteä jaetaan Turun kauppakorkeakoululla ja sen lisäksi sitä postitetaan muihin yliopistoihin sekä yrityksiin ja medioihin. KYliste julkaistaan myös sähköisenä.
Uxbridge (Lontoo)
left|thumb|300px|Uxbridgen kauppakeskus
Lebanon (New Hampshire)
Lebanonissa oli vuoden 2000 väestönlaskennan aikaan 12 568 asukasta, 5 500 taloutta ja 3 178 perhettä. Asukastiheys oli 120,2/km².
Sy Maïmouna Ba
Ba suoritti taloustieteen tutkinnon Malin virkamieskorkeakoulussa, maaseutukehityksen maisteritutkinnon CIHEAM:issa ja maaseututalouden tohtorintutkinnon Montpellierin yliopistossa. Hän toimi Malin maaseutukehitys- ja ympäristöministerinä vuonna 1991 sekä maatalous-, karjanhoito- ja ympäristöministerinä vuosina 1991–1992. Ba työskenteli sen jälkeen Yhdistyneiden kansakuntien kehitysohjelmissa aina kuolemaansa saakka.
Padma Lakshmi
Padma Parvati Lakshmi (s. 1. syyskuuta 1970) on intialais-yhdysvaltalainen keittokirjojen kirjoittaja, näyttelijä, malli ja televisiojuontaja. Hän on juontanut Yhdysvaltojen Top Chef -televisiosarjaa toisesta tuotantokaudesta lähtien. Hän on julkaissut oman korumallistonsa, joka kantaa nimeä ”Padma”.
Matti Liljeqvist
Matti Leo Tapani Liljeqvist (s. 30. elokuuta 1946 Heinola) on suomalainen pappi ja teologian lisensiaatti. Hänet on vihitty papiksi Mikkelissä vuonna 1975. Matti Liljeqvist on toiminut sekä seurakuntapappina että tutkijana. Hänen erikoisalanaan on eksegetiikka, erityisesti Raamatun alkukielet heprea ja koineekreikka. Liljeqvist on ollut mukana toimittamassa Isoa Raamatun tietosanakirjaa (1972–1975), Novum 1–5:tä (1978–1984) sekä Isoa Raamatun sanahakemistoa (1997–1999). Viimeksi mainittuun liittyen hän on toimittanut myös sanakirjat ''Kreikka–suomi. Uuden testamentin sanasto ja Heprea–suomi, aramea–suomi. Vanhan testamentin sanakirja''.
Bloemfontein
Bloemfontein (afrikaansiksi [ˈblumfɔntɛin], kirjaimellisesti ’kukkalähde’) on Etelä-Afrikan oikeudellinen pääkaupunki, jonne on sijoittunut maan korkein oikeus (muut pääkaupungit ovat Pretoria ja Kapkaupunki). Sen sesothonkielinen nimi on Mangaung, joka tarkoittaa ”paikkaa, jossa gepardit asuvat”. Kaupungissa asui vuoden 2011 väestönlaskennan mukaan 256 185 asukasta, ympäröivillä alueilla yhteensä noin 750 000 asukasta.
Csaba László
Ura
Ferencvárosista lähtönsä jälkeen hän toimi helmikuussa 2006 lyhyen aikaa Sopronin päävalmentajana. Heinäkuussa hänestä tuli Ugandan maajoukkueen päävalmentaja. Lászlón johdolla Uganda voitti ensimmäistä kertaa maan historiassa Nigerian sijoittuessaan kolmanneksi CECAFA Cupissa. Hän jätti tehtävänsä kesällä 2008 ja siirtyi Skotlantiin Heartsin päävalmentajaksi. Debyyttikausi Skotlannissa sujui hyvin ja Hearts oli liigassa kolmas päästen mukaan Eurooppa-liigaan kaudeksi 2009/10. Hänet valittiin kauden 2008/09 parhaaksi valmentajaksi Skotlannissa. Pesti päättyi potkuihin tammikuussa 2010, kun seuran menestys ei tyydyttänyt omistaja Vladimir Romanovia. Lászlón puolitoistavuotiseksi jäänyt pesti oli pisin aika, jonka yksi valmentaja on seuraa Romanovin aikakaudella valmentanut.
Sergio Balanzino
pienoiskuva|Sergio Balanzino vuonna 1998. Sergio Silvio Balanzino (20. kesäkuuta 1934 Bologna, Italia – 25. helmikuuta 2018 ) oli italialainen diplomaatti.
Gradient
Perustamisestaan lähtien Gradient on pyrkinyt rakentamaan kaiuttimia, jotka toimisivat mahdollisimman hyvin tavallisessa olohuoneessa.
Tauno Sorvisto
Tauno Matias Sorvisto (1. tammikuuta 1916 Ylivieska – 12. kesäkuuta 1979) oli suomalainen näyttelijä. Hän teki pitkän uran Kuopion kaupunginteatterissa ja sen edeltäjässä, Kuopion Yhteisteatterissa. Sorvisto näytteli puheteatterin lisäksi radiossa ja televisiossa.
Gradient
Valmistaja on tullut tunnetuksi maailmalla yksilöllisistä ratkaisuistaan. Gradient oli eräs harvoista 1990-luvun lamasta selvinneistä suomalaisista kaiutinvalmistajista.
Tauno Sorvisto
Elämä ja ura
Sorviston näyttämötehtäviä olivat muun muassa nimirooli komediassa Gabriel, tule takaisin, Ventti-Ville komediassa Omena putoaa ja Polonius tragediassa Hamlet. Uransa alussa hän näytteli Juhanin roolin Hella Wuolijoen draamassa Niskavuoren nuori emäntä.
Gradient
Alku
1980-luvun alkupuolella Jorma Salmi mittasi ja koekuunteli huippuluokan kaiuttimia Otaniemessä sijaitsevassa kaiuttomassa huoneessa. Hän huomasi, että laboratorio-olosuhteissa kaikki laitteet kuulostivat samanlaisilta. Mutta tavallisessa olohuoneessa jotkut kaiuttimet värittivät ääntä selvästi. Tämä johtui huoneen vaikutuksesta. Huone heijasti pinnoillaan ääniaaltoja ja synnytti ääneen vaihe-eroja, korostumia ja vaimentumia. Salmi alkoi suunnitella kaiutinta, johon tila vaikuttaisi mahdollisimman vähän.
Ensimmäinen kaiutin
Gradientin ensimmäinen kaiutin valmistui vuonna 1984. Se oli mallinimeltään 1.0. Tämän sarjan kaiuttimia esiteltiin teollisen muotoilun malliesimerkkeinä, mutta niiden muoto oli suoraa seurausta niiden toiminnallisuudesta. Siinä missä tavallisen kaiuttimen kuulija sai korviinsa ääntä, joka oli peräisin kaiuttimesta, ja sen lisäksi vielä ääntä, joka oli heijastunut lattian kautta, Gradient 1.0:n bassokaiutin tuotti ääntä suoraan lattiaa kohden, jolloin kaikki kuulijan luo saapunut bassoääni oli lattiasta heijastunutta. Gradient 1.0:n keskiäänet tuottava elementti taas sijaitsi bassoelementin päällä 30 asteen kulmassa lattiaan nähden, jotta ääni ei heijastuisi lattiasta ollenkaan. Koteloinnin puuttuminen auttoi edelleen minimoimaan äänen säteilyä muualle kuin kuuntelupaikalle. Keskiäänielementin yläpuolella oli vielä pystyssä neljä diskanttikaiutinta.
Kebekhet
Kebekhet tai Kebehwet (muinaisegyptin sanasta kebhu, "tähtitaivas") oli muinaisessa Egyptissä palvottu käärmeen muotoinen jumalatar, joka edusti puhdistautumista vedellä. Kebekhetiä palvottiin etenkin hautajaismenoissa, sillä hän oli Anubiksen tytär. Kebekhet mainitaan jo vanhan valtakunnan aikaisissa pyramiditeksteissä.
Ydinsota
thumb|Vetypommi ”Castle Romeo” räjäytettiin [[Bikinin atollilla 26. maaliskuuta 1954.]] Ydinsodalla tarkoitetaan pääosin ydinaseilla käytävää sotaa. Ydinsota voidaan jakaa rajoitettuun ydinsotaan ja rajoittamattomaan ydinsotaan. Rajoitettu ydinsota on vain muutamien ydinkärkien käyttöä ensisijaisesti vastustajan sotilaallisiin kohteisiin. Rajoittamattomassa sodassa vastapuoli pyritään tuhoamaan täydellisesti.
Ydinaseita on käytetty sotatilassa vain toisen maailmansodan lopussa. Tällöin Yhdysvallat iski Japaniin ja pudotti pommit Hiroshimaan ja Nagasakiin. Ydinsodan alkaminen on kuitenkin ollut useampaankin otteeseen erittäin lähellä.
Ydinaseiden käyttö
Ydinaseiden kuljettamiseen ennalta valittuun kohteeseen käytetään mannertenvälisiä ohjuksia, strategisia pommikoneita ja sukellusveneistä laukaistavia ballistisia ohjuksia. Supervalloilla on käytössä kaikki kolme, jolloin puhutaan ydin- tai strategisesta triadista: ilmasta, mereltä ja maalta laukaistavista aseista. Pienemmillä ydinasevaltioilla näistä kuljetuslaitteista on yleensä käytössä vain yksi tai kaksi.
Ydinsodan seuraukset
Ydinsota aiheuttaa myös laajoja säteilyhaittoja, erilaisia syöpiä, steriiliyttä ja epämuodostumia. Joissakin ydinsodan skenaarioissa on laskettu, että kyseisen ydinsodan seurauksena lapsista syntyy esimerkiksi 5–10 prosenttia epämuodostuneina. Säteily myös saastuttaa maaperää ja vaikuttaa paitsi ihmisiin, myös alueen kasvillisuuteen ja eläinkuntaan pitkän aikaa ydinräjähdyksen jälkeen.
Kurgjärv
Luontoarvoja ja luokittelu
Järvi on Vesipolitiikan puitedirektiivin (VPD) luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma. Järvi luokitellaan limnologisesti lievästi dystrofiseksi järveksi, jossa järven vedessä on pienet humuspitoisuudet (, SD).
Vesistösuhteita
Kurgjärv kuuluu Ura ojan valuma-alueeseen, jossa Ura oja on Võhandu jõen Vagula järveen laskeva sivu-uoma. Järven valuma-alueen pinta-ala on 1,1 neliökilometriä. Se valuma-alueela sijaitsee myös Väikjärv, joiden välinen etäisyys on 200 metriä ja joiden vedenpinnan korkeudet ovat samalla korkeudella 232,9 metriä mpy. Väikjärven oja laskee Kurgjärveen. Molemmissa järvissä on pohjassa ja rannoilla lähteitä. Kurgjärven vesi vaihtuu laskennallisesti kerran vuodessa. Kurgjärven laskuoja alkaa järven koillispään kapeasta lahdesta. Oja alittaa ensin maantien ja yhtyy 650 metrin päässä Ura ojaan aivan Kõvvõrjärven alapuolella. Vähävetisellä kaudella oja kuivuu. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Ydinsota
Populaarikulttuurissa
Tietokonepelin keinoin ydinsotaa käsittelevät muun muassa strategiapeli DEFCON ja Fallout-toimintaroolipelisarja. 7 Days to Die pohjautuu kolmannen maailmansodan jälkeiseen elämään, jossa ydinsota teki ihmisistä zombeja.
Sterzing
Sterzing on kunta Etelä-Tirolin autonomisessa maakunnassa, pohjoisessa Italiassa lähellä Brennersolaa. Vuonna 2014 kunnassa asui 6 803 ihmistä. Pinta-alaltaan se on 33 neliökilometrin suuruinen ja asukastiheys on 205 as./km². Kunnan asukkaista 75,03 prosenttia ilmoitti puhuvansa äidinkielenään saksaa ja 24,67 prosenttia italiaa vuoden 2001 väestönlaskennassa. Sterzingin läpi virtaa Eisack-joki.
Villapääluikka
Villapääluikka Suomessa
Villapääluikan kasvupaikkoja ovat kuivahkot, keskiravinteiset ja ravinteiset avosuot sekä rantasoistumat.
Malta (Ohio)
Malta on saanut nimensä Välimeressä olevan saaren mukaan. Nimen antoi yksi sen ensimmäisistä asukkaista, merimies, joka oli käynyt Maltan saarella.
Tammisirppisiipi
Levinneisyys ja lentoaika
Laajalti Etelä- ja Keski-Euroopassa tavattava perhonen, jonka levinneisyys jatkuu Pohjois-Afrikkaan sekä Turkkiin ja kaukasukselle. Suomessa tammisirppisiipi on erittäin harvinainen harhailija, joka on tavattu toistaiseksi yhden kerran. Yksilö tavattiin Örön saarella elokuussa 1993. Perhoset lentävät kahtena sukupolvena toukokuussa ja heinä-elokuussa.
Elisabeth Haavisto
Elisabeth Haavisto (s. 1953) on suomalainen näyttelijä ja laulaja. Hänet tunnetaan Edvin Laineen elokuvista Akaton mies (1983) ja Akallinen mies (1986). Hän on myös näytellyt teatterissa ja levyttänyt iskelmämusiikkia.
Vuorikärppä
Vuorikärppä (Mustela altaica) on kärppien sukuun kuuluva näätäeläin, joka muistuttaa sukulaistaan siperiankärppää mutta on pienempi ja sen karva ja häntä ovat lyhyemmät.
Charlotte Corday
Marat’n murha
thumb|Corday Marat’n murhan jälkeen (Paul-Jacques-Aimé Baudry). thumb|Corday vartiomiesten matkassa (Arturo Michelena). Pahasta ihosairaudesta kärsivä Marat istui kylpyammeessa kirjoittamassa ammeen poikki asetetun laudan päällä, kun Corday tuli hänen puheilleen. Corday kertoi asiansa ja ryhtyi luettelemaan salaliittolaisten nimiä. Marat’in tehdessä muistiinpanoja Corday veti veitsen esiin ja iski sen uhrinsa rintaan. Tekonsa jälkeen Corday yritti paeta, mutta Marat’n huuto toi paikalle Simone Evrardin ja muita huoneistossa olleita, jotka pidättivät Cordayn. Cordayn henkilökohtaiset esineet vietiin, ja dantonisti François Chabot väitti Cordayn kätkeneen tärkeän asiakirjan pukunsa alle. Chabotin yrittäessä riisua Cordayta väkisin tämä puolustautui tehokkaasti. Murhan jälkeen Corday vietiin vankivaunulla ensin Abbayen vankilaan ja myöhemmin Conciergerieen.
Menedemos Eretrialainen
Filosofia
Menedemoksen filosofiset näkemykset tunnetaan ainoastaan osittain. Athenaios siteeraa Epikratesta sanoessaan, että hän oli platonilainen, mutta muut lähteet sanovat hänen suosineen Platonin sijasta Stilponia. Diogenes Laertios sanoo, että hän ei halunnut pitää hyviä asioita ja hyödyllisiä asioita samoina. Hän myös hylkäsi kieltävät propositiot, koska hänen mielestään ainoastaan myöntävillä propositioilla saatettiin ilmaista totuutta.
Eestinlammaskoira
Rotua ruvettiin jalostamaan 1900-luvulla, mutta se ei koskaan kehittynyt roduksi asti.
Alkuperä
Maankierroksen aikana todettiin, että vuonna 1928 Virossa oli ollut paljon enemmän muri-tyyppisiä koiria kuin vuonna 1938, jolloin moni koira kuoli kennelyskään. Nartut risteytyivät maaseudulla yleisesti muiden koirien kanssa, minkä vuoksi muri oli sekoittunut muualta tulleiden kookkaampien koirien kanssa. Löydetyistä yksilöistä moni oli jo vanha, paljon uroksia kastroitu ja vain pieni osa nartuista sukukypsiä.
Kantakirja
Karjakoiran kantakirjaan merkitään collie- ja muita karjakoira-tyyppisiä kantakoiria, kun taas pihakoiran kantakirjaan muri-tyyppisiä koiria.
Mounir Anastas
Mounir Anastas (s. 1963 Betlehem) on palestiinalainen säveltäjä, joka on asunut Ranskassa vuodesta 1981. Hän opiskeli lapsena pianonsoittoa Betlehemissä ja myöhemmin kontrapunktia ja harmoniaa Pariisissa. Hän osallistui 1980-luvun jälkipuoliskolla Iannis Xenakisin seminaareihin Pariisissa, ja hän opiskeli myös kognitiivista musiikkipsykologiaa Steven McAdamsin johdolla IRCAM:n Centre National des Recherches Scientifiquesissa (1987–1991). Hän osallistui mestarikursseille, joita pitivät Pierre Boulez, Elliott Carter, Franco Donatoni, Olivier Messiaen, Luigi Nono ja Tōru Takemitsu.